Anassimandr

Anassimandr a l'é stàit un filòsof grech apartenù a cola che a l'é ciamà Scòla Jònica.

 La vita 
Anassimandr a l'é vivù a Milet an Asia Minor, adess Turchìa.
A l'é vivù a metà dël sécol che a fa VI prima ëd Nosgnor. As dis che ant ël 546 prima ëd Nosgnor a l'avìa 64 agn.

 Ël pensé 
A pensava che l'element primari a fussa na sostansa infinìa e sensa età, ma costa sostansa a podìa esse ni l'eva, ni ël feu, ni la tèra, ni l'aria. A pensava ëdcò che ël nòst a fussa mach un dij tanti mond.
A chërdìa che la Tèra a l'èissa forma cilìndrica con doe face pian-e opòste equivalente.
Conforma a la tradission, a l'ha stabilì la dàita dl'equinòssi.

A fortìa che ij fòssij a j'ero dle reste d'animaj portà dal mar a n'época motobin antica e trasformà an pera con ël passé dël temp.

 Arferiment bibliogràfich për chi a veul fé dj'arserche pì ancreuse 

Categorìa:Filòsof